**СУ “Св. Климент Охридски”**

**Квалификационна характеристика**

В специалност “**Предучилищна и начална училищна педагогика**” се подготвят педагози за предучилищна и начална училищна възраст /детски градини, начални училища, специализирани и профилирани детски градини и начални училища за деца от 2 до 11 годишна възраст/ в степента бакалавър. Бакалавърът по “Предучилищна и начална училищна педагогика” може да заема следните длъжности:

* предучилищен учител;
* начален учител;
* учител-възпитател;
* педагог-психолог в детските градини и начални училища;
* възпитател в домове за деца от предучилищна и начална училищна възраст;
* ръководител и преподавател в центрове за работа с деца в детски школи и в групи за извънкласна дейност;
* административно-управленска длъжност;
* научна и научно-помощна длъжност;
* длъжност в детските отдели и институциите за масова и художествена комуникация;
* консултант-експерт в институции, в които се работи с деца от предучилищна и начална училищна възраст, в диагностични и прогностични центрове;
* консултант и ръководител на деца от предучилищна и начална училищна възраст към институции и частни училища.

След завършването по бакалавърската степен студентите имат възможност да продължат в степента “Магистър”.